stanford-oval/wikipedia huggingface dataset:
Janet Jackson
Musiikkiura > 2015-nykyaika: Unbreakable ja kiertue

Jackson palasi pitkän tauon jälkeen julkisuuteen kesäkuussa 2015 julkaisemalla kappaleen No Sleeep ja sen musiikkivideon. Uusi albumi, Unbreakable julkaistiin maailmanlaajuisesti 2. lokakuuta 2015. Jackson oli aloittanut Unbreakable World Tour -kiertueensa jo 31. elokuuta. Jacksonin oli myös määrä esiintyä Hartwall Arenalla, Helsingissä 25. huhtikuuta 2016, mutta esiintyminen jouduttiin peruuttamaan aikataulumuutosten vuoksi. Jackson esiintyi viime kerran Suomessa vuonna 1998 hänen The Velvet Rope -kiertueellaan.
Jackson ilmoitti 4. toukokuuta 2016 olevansa raskaana ja siirsi maailmankiertuettaan sen johdosta. Jacksonin 4. tammikuuta 2017 syntyneen ensimmäisen lapsen isä on qatarilainen liikemies Wissam Al Mana. Pariskunta meni naimisiin vuonna 2012 ja he asuvat tällä hetkellä (2016) Lontoossa.
Konsertit Suomessa

Jackson on esiintynyt Suomessa vain kerran, 13. toukokuuta 1998 Turussa osana The Velvet Rope -kiertuettaan.
Hänen oli määrä konsertoida myös vuonna 2001 Suomessa, mutta kiertue peruutettiin WTC-iskujen vuoksi.
Hänen oli määrä konsertoida myös 25. huhtikuuta 2016 Suomessa, mutta konsertti peruttiin aikataulumuutosten vuoksi.
Yksityiselämä

Jackson seurustelee Jermaine Duprin kanssa.
Filmografia

Televisiosarjojen, dokumenttien ja musiikkivideoiden lisäksi Jackson on esiintynyt viidessä pitkässä elokuvassa.
The Jacksons Show (1976-77) – oma itsensä
Good Times (1979) – Millicent 'Penny' Gordon/Woods
A New Kind of Family (1980) – JoJo Ashton
Diff'rent Strokes (1980–84; kymmenen jaksoa) – Charlene Duprey
Fame (1985) - Cleo Hewitt
Murhan jälkeen Poetic Justice (1993) – Justice
Pähkähullu professori II: Klumpit Nutty Professor II: The Klumps (2000) – Denise Gaines
Miksi menin naimisiin?Why Did I Get Married? (2007) – Patricia
Why Did I Get Married Too? (2010) – Patricia
For Colored Girls (2010) – Jo/Red
Kiertueet

Rhythm Nation 1814 Tour – 1990
janet. Tour – 1993-1995
The Velvet Rope Tour – 1998-1999
All for You Tour – 2001-2002 (Kyseisen kiertueen Euroopan osio peruutettiin syyskuun 11. päivänä tapahtuneen New Yorkin World Trade Centerin terrori-iskun takia)
Rock With U Tour - 2008
Number Ones Tour - 2011
Unbreakable World Tour -2015-2016
Aiheesta muualla

Janet Jacksonin virallinen kotisivu
Suomenkielinen Janet Jackson -uutisblogi (Arkistoitu – Internet Archive)
UniSport (yliopistoliikunta)

UniSport on Aalto-yliopiston, Hanken Svenska handelshögskolanin, Helsingin yliopiston ja Taideyliopiston organisaatio, joka tuottaa liikunta- ja hyvinvointipalveluita. Se palvelee näiden yliopistojen opiskelijoita ja henkilökuntaa alennettuun hintaan mutta sen palvelut ovat tarjolla muillekin.
Autopsy

| Autopsy |
| --- | --- |
 Autopsy Setembro Negro -festivaaleilla 2012.
Tiedot
Toiminnassa:  1987–1995, 2009–
Tyylilaji:  death metal, doom metal
Jäsenet:  Chris Reifert, laulu, rummut (1987–)   Danny Coralles, kitara   Eric Cutler, kitara   Joe Trevisano, basso (2010–)  
Levy-yhtiö:  Peaceville Records  
Infobox OKNimi-testi OK: 
Autopsy on yhdysvaltalainen death metal/doom metal -yhtye, jonka Chris Reifert perusti vuonna 1987 jättäessään Death-yhtyeen. Yhtye hajosi vuonna 1995, jolloin Reifert ja Danny Coralles jatkoivat samantyylisessä Abscess-yhtyeessä. Yhtye palasi yhteen heinäkuussa 2009.
Historia

Chris Reifert ja Eric Cutler perustivat Autopsyn elokuussa 1987, pian sen jälkeen, kun Reifert erosi Death-yhtyeestä. Kitaristi Danny Coralles liittyi yhtyeeseen vuonna 1988. Yhtye nauhoitti kaksi demoa, "Demo '87" (1987) ja "Critical Madness" (1988) ennen Peaceville Recordsin kautta julkaistua vuoden 1989 debyyttialbumia Severed Survival. Nämä varhaiset tallenteet esittelivät suoraviivaista thrash-vaikutteista death metallia, samalla linjalla Scream Bloody Gore -levyn aikaisen Deathin kanssa (Reifert soitti kyseisellä Deathin levyllä), kun taas yhtye otti enemmän vaikutteita doom metallista seuraavalla julkaisullaan Retribution for the Dead (1990). Seuraava pitkäsoitto, Mental Funeral, jatkoi tällä linjalla ja levy onkin tullut monen death metal -muusikon noteeraamaksi (erityisesti ruotsalaisessa yhteisössä) erityisen vaikutusvaltaisena teoksena. Menestyksekkään Mental Funeralin jälkeisen Euroopan kiertueensa jälkeen yhtye palasi studioon äänittämään Fiend Blood -EP:n, jota seurasi yhtyeen kolmas pitkäsoitto Acts of the Unspeakable. Albumi sisälsi lyhyempiä kappaleita ja lisää grindcore-vaikutteista soundia. Vaikea Yhdysvaltain kiertue vuonna 1993 johti yhtyeen jäsenten päätökseen lopettaa Autopsy viimeisen albumin äänitysten jälkeen. Neljäs pitkäsoitto Shitfun, julkaistiin vuoden 1995 alussa. Levy sisälsi runsaasti hardcore punk -vaikutteita.
Vuonna 2005 Autopsy oli esillä musiikkidokumentissa Metal: A Headbanger's Journey, kun elokuvan kertoja ja tähti Sam Dunn luki ääneen jakeen yhtyeen kappaleesta "Charred Remains".
Kokoonpano > Nykyinen kokoonpano

Chris Reifert – laulu ja rummut (1987–1995)
Danny Coralles – kitara (1987–1995)
Eric Cutler – kitara (1987–1995)
Joe Trevisano – basso (2010–)
Kokoonpano > Entiset jäsenet

Eric Eigard – basso (1987–1988)
Ken Sorvari – basso (1988)
Steve Cutler – basso (1990–1991)
Josh Barohn – basso (1991–1993)
Freeway Migliore – basso (1993–1995)
Dan Lilker – basso (2010 Maryland Deathfestillä)
Diskografia > Studioalbumit

Severed Survival (1989)
Mental Funeral (1991)
Acts of the Unspeakable (1992)
Shitfun (1995)
Macabre Eternal (2011)
The Headless Ritual (2013)
Tourniquets, Hacksaws and Graves (2014)
Morbidity Triumphant (2022)
Ashes, Organs, Blood And Crypts (2023)
Diskografia > EP:t & Singlet

Retribution for the Dead (1991)
Fiend for Blood (1991)
Horrific Obsession (2009)
The Tomb Within (2010)
Skull Grinder (2016)
Puncturing the Grotesque (2018)
Skin by Skin (2022)
Diskografia > Livealbumit

Tortured Moans of Agony (1998)
Dead as Fuck (2004)
Dark Crusades (2010)
Diskografia > Demot

1987 Demo (1987)
Critical Madness (1988)
Diskografia > Kokoelmat

Ridden with Disease (2000)
Torn from the Grave (2001)
All Tomorrow's Funerals (2012)
Introducing Autopsy (2013)
Operaation suhteen suljettu joukko

Lukujoukko on suljettu operaation suhteen, jos n-muuttujan operaatio eli funktio  f, jonka muuttujat saadaan samasta joukosta  S, antaa tulokseksi luvun, joka myös kuuluu joukkoon  S. Tämä voidaan merkitä
ja
missä  x_{1},x_{2},...,x_{n},a\in S.
Esimerkkejä

Binäärioperaatioissa  \star  on kyse kaksimuuttujaisesta funktiosta  \star :S\times S\rightarrow S eli merkinnästä  a\star b, jonka tulos kuuluu tai ei kuulu samaan joukkoon  S. Vähennyslaskun laskuoperaatio luonnollisten lukujen joukossa eli pari  (\mathbb {N} ,-) ei ole suljettu vähennyslaskuoperaation suhteen, koska vähennettäessä pienemmästä luvusta suurempi, saadaan tuloseksi negatiivinen kokonaisluku, joka ei kuulu luonnollisiin lukuihin. Yhteenlaskun suhteen luonnolliset luvut, eli pari  (\mathbb {N} ,+), muodostavat suljetun joukon, koska kahden pienen luonnollisen luvun summa on aina suurempi luku, joka kuuluu aina luonnollisiin lukuihin. Vastaavasti voidaan todeta, että kahden luvun kertolasku  (\mathbb {N} ,*) on suljettu operaation suhteen. Jakolasku  (\mathbb {N} ,\div ) taas ei ole suljettu operaation suhteen, koska tulokseksi tuleva murtoluku ei ole aina luonnollinen luku.
Kokonaisluvut on suljettu joukko yhteen-, vähennys- ja kertolukujen suhteen eli  (\mathbb {Z} ,+),  (\mathbb {Z} ,-) ja  (\mathbb {Z} ,*). Jakolasku on suljettu joukko kaikkien- tai positiivisten rationaalilukujen joukossa eli  (\mathbb {Q} ,\div ) ja  (\mathbb {Q} _{+},\div ).
Luonnollisten lukujen osajoukko parilliset luvut on yhteen- ja kertolaskun suhteen suljettu joukko. Jos parilliset luvut sisältävät myös negatiiviset parilliset luvut, on se suljettu myös vähennyslaskun suhteen.
Aiheesta lisää

Esimerkkejä renkaista tai pdf[vanhentunut linkki]
Ryhmä (algebra)
BOOLEN ALGEBROISTA[vanhentunut linkki]
Closure Property (Arkistoitu – Internet Archive)
set closed under an operation (Arkistoitu – Internet Archive)
binary operations (Arkistoitu – Internet Archive)
Operation whith whole numbers[vanhentunut linkki]
How To Teach Algebraic Closure
Katso myös suljettu joukko
ILOQ

| iLOQ Oy |
| --- | --- |

Yritysmuoto:  osakeyhtiö
Perustettu:  2003
Toimitusjohtaja:  Heikki Hiltunen
Puheenjohtaja:  Tzachi Wiesenfeld
Kotipaikka:  Oulu, Suomi
Tuotteet:  lukitusjärjestelmät
Liikevaihto:   132,9 miljoonaa € (2022)
Tilikauden tulos:   17,3 milj. € (2022)
Henkilöstö:   300 (2022)
Kotisivu:  www.iloq.com
Infobox OKVirheellinen NIMI-arvo: 
iLOQ Oy on suomalainen yritys, joka kehittää, valmistaa ja markkinoi digitaalisia lukitusratkaisuja, jotka yhdistävät nykyaikaisen mekatroniikan sekä tietoliikenne- ja ohjelmistoteknologian.
iLOQ oli perustamisestaan 2003 alkaen Sievi Capitalin omistuksessa, kunnes se myytiin syksyllä 2019 ruotsalaiselle pääomasijoitusyhtiö Nordic Capitalille.
Historia

iLOQ perustettiin vuonna 2003. Mika Pukari aloitti kehitystyön vuonna 2004 tavoitteenaan kehittää lukitusratkaisu, jolla ei olisi perinteisten lukitustapojen heikkouksia. Suuri ongelma tyypillisesti perinteisissä mekaanisissa lukitusratkaisuissa on avaimen katoaminen.
iLOQ:n ensimmäinen lukitusjärjestelmä S10 tuotiin markkinoille syksyllä 2007. Lukitusjärjestelmän ytimenä on sähkömekaaninen lukkosylinteri. Lukkosylinteri on omavoimainen, sillä avaimen työntöliike tuottaa avaimen ja lukon tarvitseman sähköenergian, joten ulkoisia virtalähteitä, kaapelointeja tai paristoja ei vaadita. Avaimet ja lukot ovat uudelleenkäytettäviä.
Yhtiön liikevaihto oli vuonna 2017 noin 40,3 miljoonaa euroa. iLOQ:n lukkoja on myyty vuoteen 2022 mennessä noin 3 000 000 globalisesti.
iLOQ solmi vuodenvaihteessa 2018–2019 sponsorisopimuksen F1-ajaja Kimi Räikkösen kanssa.
Tuotteet

iLOQ-lukot ovat omavoimaisia, joten ulkoisia virtalähteitä, kaapelointeja tai paristoja ei vaadita lukkoon. Avaimet ja lukot ovat uudelleenkäytettäviä. Mekaanisesti iLOQ:n  avaimet ja lukkosylinterit ovat samanlaisia. Ne näyttävät perinteisiltä mekaanisilta avaimilta ja sylintereiltä, mutta ovat ohjelmoitavia ja toimivat sähköisellä tunnistuksella.
Syksyllä 2015 iLOQ julkaisi verkkoratkaisun, joka mahdollistaa iLOQ S10 -lukitusjärjestelmän laajentamisen etähallittavaksi kulunohjausjärjestelmäksi. Järjestelmän myötä samaa avainta voidaan hallinnoida ja käyttää niin omavoimaisen peruslukon kuin myös sähköistetyn etälukijalla toimivan oven avaamiseen.
iLOQ on kehittänyt kännykästä virtansa saavan älylukon: iLOQ S50-lukko hyödyntää NFC-teknologiaa lukemalla kulkuoikeuden, kun puhelimelta kosketetaan oven nuppia. Vääntönuppi vapautuu käännettäväksi, jos puhelimen omistajalla on pääsyoikeus. Älylukko voidaan pilvipalvelun kautta ohjelmoida myös siten, että se avautuu vain tiettynä hetkenä päivässä tai vain tiettynä päivänä. Lukon avainvaltuuksia voi vaihdella rajattomasti.
Yritys lanseerasi Pohjoismaissa vuonna 2019 ja Keski-Euroopassa vuonna 2020 iLOQ S5:n, digitaalisen pääsynhallintajärjestelmän.
Aiheesta muualla

iLOQ
Li

Li tarkoittaa seuraavia:
litium, kemiallinen merkki Li, alkuaine
limburg, ISO 639-1 -koodi li, kieli
Liechtenstein, ISO 3166-1 -koodi LI, valtio tai muu maantieteellinen alue
LIAT, IATA-koodi LI, lentoyhtiö
51, roomalaisin numeroin LI, lukusana
li, kiinalainen kosmologian ja filosofian käsite, joka tarkoittaa periaatetta tai luonnonlakia
li, kiinalainen mittayksikkö, vastaa 500:aa metriä
li-kiinalaiset, etninen ryhmä
Lautiosaari, liikennepaikkalyhenne Li, rautatieliikennepaikka
LI, Lili Aivanovan studioalbumi vuodelta 2012
Li, taajama Øygardenin kunnassa Norjassa
Li-nimisiä henkilöitä > Sukunimenä

Li, aasialainen sukunimi
Li-nimisiä henkilöitä > Etunimenä

Li Andersson (s. 1987), suomalainen poliitikko, Vasemmistoliiton ent. puheenjohtaja ja ministeri
Li Englund  (1908–1993), suomalainen tekstiili- ja pukusuunnittelija
Li Kochman (s. 1995), israelilainen judoka
Chen Li (s. 1974), kiinalainen haulikkoampuja
Chen Li (s. 1968), kiinalainen diplomaatti
Du Li (s. 1982), kiinalainen kivääriampuja, maailmanmestari ja olympiavoittaja
Gong Li (s. 1965), kiinalainen näyttelijä
Jet Li (s. 1963), kiinalainen itämaisten taistelulajien taitaja ja elokuvanäyttelijä
Lin Li (s. 1970), kiinalainen uimari ja olympiavoittaja
Lu Li (s. 1976), kiinalainen telinevoimistelija ja olympiavoittaja
Sun Li (1913–2002), kiinalainen kirjailija ja toimittaja
Xu Li (s. 1989), kiinalainen painija
Yang Li (s. 1991), kiinalainen jalkapalloilija
Li Lykke Zachrisson eli Lykke Li (s. 1986), ruotsalainen laulaja ja lauluntekijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Li”, voi hakea sivunnimihaulla, laajalla sivunnimihaulla tai tekstihaulla.
Taivaaseenastuminen elävänä

Jeesuksen taivaaseenastuminen, tekijä John Singleton Copley . Kristityt uskovat, että Jeesus nousi taivaaseen ristillä kuolemansa ja ylösnousemuksensa jälkeen. Islamissa uskotaan, että hän nousi taivaaseen vielä eläessään.
Taivaaseen pääseminen elävänä on useissa uskonnoissa vallitseva usko. Koska kuolema on normaali loppu yksilön elämälle maan päällä ja kuoleman jälkeisen elämän alku, taivaaseen pääsyä ilman kuolemaa pidetään poikkeuksellisena ja yleensä merkkinä jumaluuden erityisestä tunnustamisesta yksilön hurskaudesta.
Juutalaisuus

Heprealaisessa Raamatussa on kaksi poikkeusta yleisestä säännöstä, että ihmiset eivät voisi päästä taivaaseen – Henok ja Elia – mutta kumpikaan ei ole selvä tapaus.
1. Mooseksen kirjan 5:24 sanoo, että Henok "vaelsi kuuliaisena Jumalalle. Sitten häntä ei enää ollut, sillä Jumala otti hänet luokseen". Joissakin juutalaisissa ja kristillisissä perinteissä tulkitaan Henokin astuneen taivaaseen elävänä, toisissa ei.
Kuninkaiden kirjassa kerrotaan, että profeetta Elia vietiin "shamayim" pyörteessä tai tulivaunuilla, mutta sana voi tarkoittaa joko taivasta Jumalan asuinpaikkana tai taivasta pilvineen, ja niin taas teksti on moniselitteinen.
Raamatun jälkeisen Midrashin mukaan kahdeksan ihmistä meni (tai menee) elossa taivaaseen (kutsutaan myös Eedenin puutarhaksi ja paratiisiksi):
Henok, Nooan isoisoisä (1. Moos. 5:22–24)
Elia ( 2 Kuninkaiden kirja 2:11)
Serah, Jaakobin pojan Asserin tytär ( Midrash Yalkut Shimoni (Yechezkel 367))
Elieser, Abrahamin palvelija, joka valitsi Rebekan Iisakin vaimoksi
Hiram, Tyron kuningas, joka auttoi Salomoa rakentamaan ensimmäisen temppelin
Ebed-Melech, etiopialainen
Jaabez, Rabbi Yehudah ha-Nasin poika, joka oli Mishnan toimittaja
Bithia, faraon tytär
Kristinusko

Kristillinen Vanha testamentti, joka perustuu ensisijaisesti heprealaiseen Raamattuun, noudattaa juutalaista kertomusta ja mainitsee, että Jumala otti Henokin luokseen ja että Elia otettiin ruumiillisesti taivaaseen tulivaunuilla.
Suurin osa kristityistä uskoo Jeesuksen kuolleen ennen kuin hän nousi kuolleista ja nousi taivaaseen. Useimmat kristityt uskovat, että Jeesus kuoli alun perin, mutta sitten Jumala herätti hänet kuolleista, ennen kuin hänet nostettiin ruumiillisesti taivaaseen istumaan Jumalan oikealla puolella lupauksena palata jonakin päivänä maan päälle . Vähemmistön näkemykset siitä, että Jeesus ei kuollut, tunnetaan pyörtymähypoteesina ja doketismina . Marian, Jeesuksen äidin, katsotaan ortodoksisessa kirkossa kuolleen ennen kuin hänet otettiin (käännettiin) taivaaseen. Samalla tavalla roomalaiskatolisuus vahvistaa, että Maria, Jeesuksen äiti, kärsi kuoleman ennen taivaaseenastumistaan, mikä on "nimenomaisesti vahvistettu kirkon liturgiassa" ja se näkyy nimenomaisesti tämän opetuksen julistuksen kohdassa 20.   Protestantit uskovat yleensä, että Maria kuoli luonnollisen kuoleman, kuten kaikki muutkin ihmiset, ja meni myöhemmin taivaaseen tavanomaisella tavalla, vaikka tietyt luterilaisuuden ja anglikanismin kannattajat vahvistavat Marian taivaaseenastumisen, kun taas toiset näissä perinteissä hylkävät Marian taivaaseenastumisen.
Zoroastrianismi

Zoroastrismissa uskotaan, että peshotanu vietiin taivaaseen elävänä ja palaa jonakin päivänä zoroastrilaisena messiaana .
Hellenistinen uskonto

Philostratus sanoi, että Tyanan Apollonios otettiin Elysiumiin .
Hindulaisuus

Mahabharatan Yudhishthiran ja Ramayanan Lakshmanan uskotaan olleen ainoita ihmisiä, jotka pystyivät ylittämään kuolevaisten ja taivaan välisen tason (Svarga) ollessaan vielä kuolevaisessa ruumiissaan.
Arjuna, Yudhishthiran veli, oli ollut taivaassa ja asunut siellä viisi vuotta ihmiskehossaan.
Bhishma, hänen isosetänsä, oli asunut ja opiskellut taivaassa.
Puru, hänen esi-isänsä, oli ollut taivaassa.
Nahusha päästettiin taivaaseen ihmisruumiissaan, kuten useat muut kuninkaat.
Tukaramin uskotaan tulleen viedyksi Vaikunthaan Garudalla. Kyläläisten kerrotaan todistaneen tapahtuman.
Islam

Koraani, islamin keskeinen uskonnollinen teksti, opettaa, että Muhammed kuljetettiin Mekan suuresta moskeijasta Al-Aqsaan -Aqsaan yömatkan aikana. Moskeijassa pitämiensä rukousten jälkeen Muhammed nousi elävänä taivaaseen. Taivaassa hän henkilökohtaisesti tervehtii aikaisempia profeettoja ja myöhemmin puhuu Allahille, joka antaa hänelle ohjeita rukouksen yksityiskohdista.
Muhammedin nousu taivaaseen oli väliaikainen, ja hän palasi myöhemmin maan päälle. Hadithissa, myöhemmissä Muhammedin raporttien, opetusten, tekojen ja sanojen kokoelmissa, Al-Aqsa-moskeijan katsottiin liittyvän Jerusalemin temppelivuoreen . Al-Aqsa-moskeija, joka on johdettu Koraanissa mainitusta nimestä, rakennettiin Temppelivuorelle Umayyadien alla useita vuosikymmeniä Muhammedin kuoleman jälkeen muistoksi paikasta, josta muslimit uskovat hänen nousseen taivaaseen.
Islamilaiset tekstit kieltävät Uuden testamentin Jeesuksen ristiinnaulitsemisen ja kuoleman. Koraani sanoo, että ihmiset (eli juutalaiset ja roomalaiset) yrittivät tappaa Jeesuksen, mutta he eivät voineet ristiinnaulita tai tappaa häntä, vaikka "tämä tehtiin heille näkyväksi". Muslimit uskovat, että Jeesusta ei ristiinnaulittu, vaan Jumala herätti hänet taivaaseen. Tämän "nousun" ymmärretään usein tarkoittavan kehon ylösnousemusta.
Jotkut islamilaiset tutkijat ovat tunnistaneet profeetta Idriksen olevan sama henkilö kuin Raamatun Henok . Tämä johtuu siitä, että Koraani sanoo, että Jumala "nosti hänet ylevälle asemalle", ja tämä on otettu termiksi ylösnousemiselle, minkä perusteella päätellään, että "Idris" oli "Henok".
Taivaaseenastumiskivi Jerusalemin taivaaseenastumisen kappelin sisällä. Siinä kerrotaan olevan Jeesuksen oikean jalan jälki, kun hän lähti maasta ja nousi taivaaseen.
Tukaramin sanotaan lähteneen Vaikunthaan, Vishnun jumalan taivaalliseen asuinpaikkaan hänen maallisen elämänsä lopussa.
Kaksi islamilaista pyhäkköä temppelivuorella Jerusalemissa, Al-Aqsa-moskeija ja Kalliokupoli.  Näiden uskotaan olevan Muhammedin taivaaseennousemuspaikka.
The Sound of Perseverance

| The Sound of Perseverance Death |
| --- | --- | --- |

Studioalbumin tiedot
 Julkaistu: 15. syyskuuta 1998
 Tuottaja(t): Jim Morris, Chuck Schuldiner
 Tyylilaji: tekninen death metal, progressiivinen metalli
 Kesto: 56.08
 Levy-yhtiö: Nuclear Blast, Relapse Records
Deathin muut julkaisut
| Symbolic 1995 | The Sound of Perseverance 1998 | Live in L.A. (Death & Raw) 2001 |
The Sound of Perseverance on Death-yhtyeen seitsemäs ja viimeinen studioalbumi, joka julkaistiin vuonna 1998.
The Sound of Perseverance on jälleen uusi askel Death-tuotannossa, tällä kertaa enemmän melodisen death metalin tai progressiivisen metallin suuntaan. Tyylillisesti samaan lopputulokseen päästään, jos yhdistetään kolmen edellisen albumin (Human, Individual Thought Patterns ja Symbolic) ominaispiirteet. Kappaleiden keskimääräinen kesto kasvoi jo yli kuuteen minuuttiin ja albumilla on genrelle erikoinen kappale: instrumentaali "Voice of the Soul".
Merkittävin ero aikaisempaan Death-tuotantoon kuuluu kuitenkin Chuck Schuldinerin laulussa. Deathin tavaramerkiksi muodostunut Schuldinerin matala murinalaulu muuttui The Sound of Perseverancella korkeaksi ja raastavaksi, miltei kirkumiseksi.
Deathin viimeisen studioalbumin myötä death metalin eräs ympyrä sulkeutui. The Sound of Perseverance on dramaattisen, vuonna 1991 Human-albumilta alkaneen kehityskaaren päätöspiste genressä, jossa lokerointi on voimakkaita tunteita herättävää ja jossa usein subjektiivinen mielipide määrittelee, mikä on "oikein" tai "väärin".
Joidenkin The Sound of Perseverancen raitojen nimistä oli alun perin määrä päätyä vasta Chuck Schuldinerin uuden yhtyeen, Control Deniedin, esikoislevylle. Kun Death allekirjoitti levytyssopimuksen Nuclear Blastin kanssa vuoden 1997 lopussa, Schuldiner lupautui tekemään vielä yhden Death-albumin ennen keskittymistä Control Deniediin. Siten esimerkiksi "Scavenger of Human Sorrow" ja "Spirit Crusher" ovat kirjattu historiaan Death-levytyksinä, eivätkä Control Denied -tuotantona.
Kappaleet

Scavenger of Human Sorrow – 6.54
Bite the Pain – 4.29
Spirit Crusher – 6.44
Story to Tell – 6.34
Flesh and the Power It Holds – 8.25
Voice of the Soul – 3.42
To Forgive Is to Suffer – 5.55
A Moment of Clarity – 7.22
Painkiller – 6.03 (Judas Priest -cover)
Kappale "Spirit Crusher" julkaistiin singlenä ja live-videona.
Kokoonpano

Chuck Schuldiner – laulu, kitara
Richard Christy – rummut
Scott Clendenin – basso
Shannon Hamm – kitara
Jim Morris – tuottaja, äänittäjä, miksaaja
Gabe Mera – kannen suunnittelu
Travis Smith – kansitaide ja Death-logo
Alex McKnight – valokuvaus
Aiheesta muualla

Albumin sanoitukset
The Sound of Perseverance Discogsissa. (englanniksi)
Albumi The Sound of Perseverance Encyclopaedia Metallum -sivustolla (englanniksi)
Formula Renault 3.5 -kausi 2015

Formula Renault 3.5 -kausi 2015 oli Formula Renault 3.5 -sarjan yhdestoista ja viimeinen kausi. Kausi alkoi 25. huhtikuuta Espanjan Alcañizista ja päättyi 18. lokakuuta Espanjan Jereziin.
Heinäkuussa 2015 sarjan järjestävä Renault Sport ilmoitti lakkauttansa Formula Renault 3.5 -sarjan tämän kauden jälkeen. Tämän johdosta sarja tunnetaan jatkossa nimellä Formula V8 3.5.
Sarjan mestaruuden voitti brittiläinen Oliver Rowland. Toiseksi sijoittui ranskalainen Matthieu Vaxivière ja kolmanneksi hollantilainen Nyck de Vries.
Tallit ja kuljettajat

R = Sarjan tulokas kaudella 2015
| Talli | Nro | Kuljettaja | Status | Kilpailut |
| --- | --- | --- | --- | --- |
|  DAMS | 1 |  Nyck de Vries | R | Kaikki |
|  DAMS | 2 |  Dean Stoneman | R | Kaikki |
|  Fortec Motorsports | 3 |  Jazeman Jaafar |  | Kaikki |
|  Fortec Motorsports | 4 |  Oliver Rowland |  | Kaikki |
|  Arden Motorsport | 5 |  Nicholas Latifi |  | Kaikki |
|  Arden Motorsport | 6 |  Jegor Orudžev | R | Kaikki |
|  Lotus | 9 |  Matthieu Vaxivière |  | Kaikki |
|  Lotus | 10 |  Meindert van Buuren |  | 1–4 |
|  Lotus | 10 |  Marlon Stöckinger |  | 5, 7–9 |
|  Lotus | 10 |  Nick Yelloly |  | 6 |
|  Strakka Racing | 11 |  Tio Ellinas | R | Kaikki |
|  Strakka Racing | 12 |  Gustav Malja | R | Kaikki |
|  AVF | 15 |  Alfonso Celis Jr. |  | Kaikki |
|  AVF | 16 |  Beitske Visser |  | Kaikki |
|  Tech 1 Racing | 17 |  Roy Nissany | R | Kaikki |
|  Tech 1 Racing | 18 |  Aurélien Panis | R | Kaikki |
|  International Draco Racing | 19 |  Pietro Fantin |  | 1–7 |
|  International Draco Racing | 19 |  André Negrão |  | 8 |
|  International Draco Racing | 20 |  Bruno Bonifacio | R | 1–7 |
|  International Draco Racing | 20 |  André Negrão |  | 9 |
|  Comtec Racing | 21 |  Louis Delétraz | R | 5 |
|  Jagonya Ayam with Carlin | 25 |  Sean Gelael | R | Kaikki |
|  Jagonya Ayam with Carlin | 26 |  Tom Dillmann |  | Kaikki |
|  Pons Racing | 39 |  Philo Paz Armand | R | 1–4, 6 |
|  Pons Racing | 39 |  Meindert van Buuren |  | 5 |
|  Pons Racing | 39 |  Yū Kanamaru | R | 7–9 |
|  Pons Racing | 40 |  Roberto Merhi |  | 1, 3–5 |
|  Pons Racing | 40 |  Alex Fontana | R | 2 |
|  Pons Racing | 40 |  Will Bratt | R | 6 |
|  Pons Racing | 40 |  René Binder |  | 7 |
|  Pons Racing | 40 |  Nikita Zlobin | R | 8–9 |